***Болни насила***

*„Преди време фармацевтичните компании са създавали ле­карства за лечение на заболявания* – споделя Марсия Ейнджъл. *– Сега често се случва обратното: създават болести, които да се адаптират към техните лекарства.“*95 През последните 20 години сме свидетели на появата на нови патологии, създаде­ни нарочно от медици и услужливи институции само и само за да увеличат печалбите на фармацевтичния сектор. Много ясно обвинение отправя Папската академия за живота, коя­то показва как компаниите се опитват да максимизират търговския потенциал на едно лекарство чрез подправяне на сериозността на симптомите и замяната на риска от забо­ляване със самата болест. „*За завладяването на пазара на но­вите фармацевтични продукти са се появили неформални съюзи, които са разширили границите на лечимите заболявания. Обективът на основната стратегия са доставените новини от медиите, които се хранят със специално създадени истории за всяване на страх от някаква болест и следователно да се привлече вниманието върху последното открито лекарство.”*96 Потвърждава го австралийският научен журналист Рей Мой­нихан: „*Много икономически ползи могат да произтекат от здрави хора, които мислят, че са болни. Фармацевтичните индустрии спонсорират заболявания и насърчават както тези, които предписват лекарства, така и техните потребители.”*97

Пример: пазарът на лекарствата за хипертония е достиг­нал бързо разрастване от момента, в който група експерти (официално безпристрастни) са променили параметрите, кои­то определят кога кръвното налягане се счита за опасно ви­соко. Първоначално прагът е за стойности над 140/90 mmHg, но през 2003 г. се въвежда нова категория на *прехипертония*, която варира от 120/80 mmHg до 139/90 mmHg – преди това нормални стойности. *Прехипертониците* (а именно 45 млн. американци) не е нужно да вземат лекарства, но са смятани за изложени на риск и трябва да си наложат по-здравословен начин на живот; в момента, в който лекарят определи тези показатели, е нормално да предизвика тревога у пациента и така да го предразположи да си купи лекарства98.

Този трик е още по-разпространен в случаите на наличие на повишен холестерол: гранично ниво от 280 mg/dl, считано преди за нерисково, е намалено на 240 mg/dl, а сега е с тенден­ция за намаляване до 200 mg/dl. Кой се е възползвал от тези промени? Лесно е да се разбере: новите параметри са довели до незабавно разширяване на пазара на *Биг Фарма*. Взети за­едно, днес лекарствата, насочени към намаляване на стой­ностите на холестерола, генерират приходи от над 25 млрд. долара годишно за продукти, които включват най-големите имена в световната индустрия: Bayer, AstraZeneca и Pfizer99. В не толкова богатите страни, включително страните от Източна Европа, нарастващите цени на тези лекарства под­лагат здравната система на риск от фалит100.

Не много по-различно е положението в Съединените щати: според новите официални данни за холестерола на Национал­ния здравен институт, издадени през 90-те години на миналия век, 13 млн. американци са имали нужда да се лекуват със статини. През 2001 г. друга комисия от експерти е префор­мулирала тези цифри, увеличавайки ги до 36 млн. Всеки 5 от 14-те автори на новата разширена дефиниция, включително и председателят на комисията, са имали тесни финансови контакти с производителите на статини101.